CELEX: 32021R2023
Language: sk
Date: 2021-11-12 00:00:00
Title: Vykonávacie nariadenie Komisie (EÚ) 2021/2023 z 12. novembra 2021, ktorým sa schvaľuje zmena špecifikácie výrobku na úrovni Únie týkajúcej sa chráneného označenia pôvodu alebo chráneného zemepisného označenia [„Soave“ (CHOP)]

19.11.2021   
               
               
                  SK
               
               
                  Úradný vestník Európskej únie
               
               
                  L 411/1
               
            
         VYKONÁVACIE NARIADENIE KOMISIE (EÚ) 2021/2023
         z 12. novembra 2021,
         ktorým sa schvaľuje zmena špecifikácie výrobku na úrovni Únie týkajúcej sa chráneného označenia pôvodu alebo chráneného zemepisného označenia [„Soave“ (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na delegované nariadenie Komisie (EÚ) 2019/33 zo 17. októbra 2018, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o žiadosti o ochranu označení pôvodu, zemepisných označení a tradičných pojmov v sektore vinohradníctva a vinárstva, námietkové konanie, obmedzenie používania, zmeny špecifikácií výrobkov, zrušenie ochrany a označovanie a obchodnú úpravu (1), a najmä na jeho článok 15 ods. 2,
         keďže:
         
                     (1)
                  
                  
                     Komisia preskúmala žiadosť o schválenie zmeny špecifikácie výrobku na úrovni Únie týkajúcej sa chráneného označenia pôvodu „Soave“ na úrovni Únie, ktorú zaslalo Taliansko v súlade s článkom 105 nariadenia (EÚ) č. 1308/2013 (2) v spojení s článkom 15 delegovaného nariadenia Komisie (EÚ) 2019/33.
                  
               
                     (2)
                  
                  
                     V zmysle požiadaviek článku 97 ods. 3 nariadenia (EÚ) č. 1308/2013 Komisia túto žiadosť o schválenie zmeny špecifikácie výrobku na úrovni Únie uverejnila v Úradnom vestníku Európskej únie (3).
                  
               
                     (3)
                  
                  
                     Komisii nebola oznámená žiadna námietka v zmysle článku 98 nariadenia (EÚ) č. 1308/2013.
                  
               
                     (4)
                  
                  
                     Zmena špecifikácie výrobku na úrovni Únie by sa preto v súlade s článkom 99 nariadenia (EÚ) č. 1308/2013 v spojení s článkom 15 ods. 2 delegovaného nariadenia (EÚ) 2019/33 mala schváliť,
                  
               PRIJALA TOTO NARIADENIE:
         
            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Soave“ (CHOP) sa schvaľuje.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 12. novembra 2021
            
               
                  Za Komisiu
               
               
                  v mene predsedníčky
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 9, 11.1.2019, s. 2.
         
            (2)  Nariadenie Európskeho parlamentu a Rady (EÚ) č. 1308/2013 zo 17. decembra 2013 , ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).
         
            (3)  Ú. v. EÚ C 313, 5.8.2021, s. 25.